Denne spilbog har lært dig at udnytte din mafiaboss-energi,
øge din bundlinje
og udslette alle, der truer dit styre.
Bogen er jo en klassiker,
men ikke alle mafiabosser følger dens lektioner.
Nu skal du høre om en, der troede, han vidste bedre.
Hans navn?
John Gotti.
Han vendte op og ned på spilbogen.
Man praler ikke. Man spankulerer ikke rundt.
Under en seksårig regeringstid over New Yorks Gambino-forbryderfamilie
trodsede Gotti spilbogen gang på gang,
hvilket førte til endeløse anholdelser og forræderi
og lagde ham selv og hele hans organisation i ruiner.
John Gotti ødelagde mafiaen.
Man kan ikke handle som John og forvente at overleve. Det går ikke.
Er du klar til at lære, hvad du ikke skal gøre på din rejse?
Dapper Don står til din tjeneste.
FØLG DE USKREVNE REGLER
I sine velmagtsdage var John Gotti den mest genkendelige mafiaboss i verden.
Du vil aldrig møde en som mig, om du så lever i 5.000 år.
Men ved at følge sine egne impulser i stedet for bogens visdom
ødelagde han sin chance for storhed, mistede sine fagfællers respekt
og endte med at dø bag tremmer.
Der er mange, der ser op til John Gotti,
hans tøjstil og hans opførsel. Fordi de ikke er mafiafolk.
Den virkelige historie er, at det er det værste, du kan gøre.
Før vi kommer ind på de dårlige valg, Gotti traf på toppen,
så lad os give ham ære for, at han dog nåede toppen.
Sådan her gjorde han det.
FAKTUM 1
GOTTI KOM IND I GAMBINO-FAMILIEN SOM TEENAGER
John Gotti var en bølle.
Hans egenskaber virkede kun i organiseret kriminalitet.
Så han var tiltrukket af den ene branche hvor det, han var god til, kunne bruges,
og så begyndte han at arbejde sig op.
Lederne af Gambino-familien var imponerede over den unge John Gotti.
Han tjente penge til dem.
Han havde et begrundet ry for at være voldelig,
og Gotti var helt sikkert også en god fortæller.
Han havde masser af karisma.
Han havde lederegenskaber.
FAKTUM 2 GOTTI HAVDE EN MAGTFULD MENTOR
Aniello Dellacroce, som var underboss for Gambino-familien,
blev mentor for Gotti.
Dellacroce var startet på gadeniveau.
Han var en, som Gotti kunne se op til.
Dellacroce lærte Gotti, at man skal være sej og stærk.
Man skal ikke finde sig i noget.
Diplomati er ikke vigtigt. Det er vigtigt at have en jernnæve.
FAKTUM 3 GOTTI SKØD SIG VEJ TIL TOPPEN
I 1973 bliver boss Carlo Gambinos nevø kidnappet.
Den hovedmistænkte?
Den irsk-amerikanske gangster Jimmy McBratney.
Folk i Gambino-familien besluttede,
at de ansvarlige for kidnapningen skulle straffes.
Gotti fik til opgave at dræbe Jimmy McBratney.
Så Gotti kommer til at sidde inde for drabet, vistnok i fire år.
Derefter anses han som troværdig.
Han har været involveret i mord og kan indvies.
Gotti var nu indviet, et fuldgyldigt medlem af mafiaen,
men han ville være boss, og hans plan for at opnå det
bragte ham på kant med spilbogen fra første øjeblik.
TAKTIK RESPEKT HIERARKIET
Lige meget hvilken organisation du vil lede,
skal du respektere dens struktur.
Det gælder især den italienske mafia,
også kendt som Cosa Nostra.
Du lever efter Cosa Nostras regler.
Det er ikke vores ting. Det er ikke min ting.
Det er vores ting, som familie.
Og i denne familie skal alle kende deres plads.
I Cosa Nostra er der en hakkeorden.
På toppen er der bossen.
Under bossen er underbossen. Så er der en consigliere.
Det er rådgiveren.
Så er der kaptajnerne.
Det er mellemlederne.
Og så er der soldaterne, de indviede.
Og endelig er der partnerne. De er ikke indviede,
men de arbejder med og bidrager til mafiaen.
Og hvis alle accepterer det,
vil organisationen nok fungere ret glat.
Men når man er en gadekæmper som John Gotti
og arbejder sig ind i topledelsen, kan det være svært at passe ind.
Han ville bare have det på sin egen måde.
Ingen andres regler betød noget for ham.
ELLEVE MÅNEDER FØR GOTTI BLIVER BOSS
I midten af 1980'erne var Paul Castellano boss for Gambino-familien.
Hans fraktion var en slags kontorfraktion.
De tjente deres penge ved at begå bedrageri.
De brugte fagforeninger og sofistikerede midler,
som var mindre voldelige.
Gottis forhold til den øverste boss var kompliceret,
ikke kun på grund af kunstneriske forskelle.
Castellano udstedte et dekret: "Ingen stoffer."
Enhver, der sælger stoffer, bliver dræbt.
Som en loyal kaptajn bør du sørge for, at din chefs kommandoer altid følges.
Men Gotti var ikke så loyal.
Gottis bror, Gene, og Angelo Ruggiero, Gottis gode ven,
bliver knaldet i en heroinsag.
Det ser ikke godt ud.
Gotti vil foretage et forebyggende angreb.
"Hvis jeg ikke dræber ham, dræber ham min bror og min bedste ven.
Måske dræber han mig."
Når man vil ramme en mafiakonge,
kan man ikke handle alene,
og Cosa Nostra har nogle særligt strenge regler.
I den amerikanske mafia
kan man ikke dræbe en, der er indviet i familien
uden tilladelse fra bossen.
Man kan ikke knalde en indviet i en anden familie
uden tilladelse fra bossen og den anden families boss.
Og hvis du vil eliminere din egen boss, held og lykke.
Du skal have godkendelse fra Kommissionen.
Det svarer til mafiaens bestyrelse.
Det var enkelt.
John Gotti skulle gå gennem de rette kanaler,
men han besluttede noget andet.
Han sagde: "Gør det. Fuck det."
Vi vidste, vi ikke fik tilladelse.
Bosser vil beskytte hinanden i Kommissionen,
så vi dannede en alliance, som vi kaldte Næven.
Vi var fem, og der var ingen, der sagde nej.
Det var rette tid og sted.
DEN 16. DECEMBER 1985
Det er midt i julegavesæsonen i Midtown, Manhattan.
Og John Gotti og Sammy Gravano venter på deres bytte,
Paul Castellano og hans underboss, Tommy Bilotti.
Sammy fik et tip om,
at Gambinos overhoveder skulle mødes kl. 17 på Sparks Steakhouse.
Og jeg sagde: "Det er perfekt."
Vi kender restauranten. Vi ved, hvornår.
Vi kan få det til at ske.
Jeg havde sagt til John, at de var lidt forsinkede.
"Hvad mon der foregår?"
Som jeg sagde det, så jeg ca. halvanden meter fra mig
deres bil stoppet i lyskrydset.
Jeg sagde til John, at de var lige ved siden af os.
Men heldigvis er deres mål uopmærksomme.
De advarer Gottis iøjnefaldende klædte lejemordere.
Castellano nærmer sig.
Og mens bossens bil nærmer sig parkeringen,
udfører snigmorderne Gottis plan.
Det var den perfekte plan.
Ingen uskyldige kom til skade.
Hundredvis af mennesker så det, der var vidner.
Ingen vidste, hvordan de så ud.
De så bare hattene, jakkerne og folk, der blev skudt.
I løbet af få dage bærer John Gottis magtspil frugt.
Han udnævnes som Gambino-familiens nye chef.
Hvad er problemet så?
Han vidste godt, at hans handlinger var imod reglerne.
Uden tvivl.
Og dette ikke-godkendte drab gør John Gotti til et mål.
Allerede næste dag står han frem. "Jeg er kongen nu."
Mord giver opmærksomhed.
Det er et varmt emne for alle.
Når temperaturen bliver for høj,
har vores spilbog et godt trick til at køle tingene ned,
som Gotti naturligvis ignorerede
fuldstændigt.
TAKTIK HOLD LAV PROFIL
Som mafiaboss er rampelyset ikke godt for dig.
Smarte gangstere ønsker ingen opmærksomhed fra politi, medier eller offentlighed.
De ved, de gør noget ulovligt,
og opmærksomhed kan kun skade deres vigtigste mål,
at tjene penge.
Se her, hvordan man gør.
Floridas mafiaboss, Santo Trafficante Junior,
fik tilnavnet "The Silent Don" for sin afdæmpede livsstil,
selv om han var en stor nok spiller i både USA og Cuba
til angiveligt at blive hyret af CIA til at dræbe Fidel Castro.
Den sicilianske mafiaboss, Bernardo Provenzano,
formåede at undgå at blive fanget i næsten 40 år
ved at undgå telefonopkald og al elektronisk kommunikation.
Han sendte opgaver til sine løjtnanter på små foldede stykker papir.
Den genovesiske forbryderboss, Vincent "the Chin" Gigante,
afledte opmærksomhed fra sine aktiviteter ved at foregive demens i 30 år
og tøffe rundt i Greenwich Village i badekåbe,
mens han mumlede for sig selv og parkeringsautomaterne.
Efter Castellano-mordet burde Gotti holde lav profil.
John Gotti var overalt i medierne,
så folk, der ikke havde kendt ham uden for New York,
de vidste nu, hvem han var.
Men i stedet for at følge spilbogen og gå under jorden,
besluttede Gotti at gøre det modsatte.
John Gotti besluttede at præsentere sig selv som chef.
Hans udtryk ændrede sig.
Hans garderobe ændrede sig, og hans attitude ændrede sig.
MARTS 1986 TRE MÅNEDER EFTER GOTTI BLEV BOSS
I løbet af få måneder ville Gotti få endnu mere opmærksomhed
ved den første af tre offentlige retssager.
Den her var et spøgelse fra fortiden.
Et år før han bliver boss,
er John Gotti blot en Gambino-kaptajn, der fyrer den af
på familiens yndlingsbar,
da hans morskab pludselig bliver afbrudt.
Køleskabsreparatøren Romual Piecyk er spærret inde og rasende.
Uden at vide, hvem de er, beder han spradebasserne om at flytte sig.
De afslår.
Og sørger for, at køleskabsmanden ved, at han slap let.
Piecyk løber direkte til politiet.
Det var et latterligt overfald. Det var nærmest et gadeslagsmål.
Men da Gotti offentligt skiltede med sin status som mafiaboss,
var myndighederne ivrige efter at fælde ham,
uanset om Piecyk kunne lide det eller ej.
Han åbnede sin avis og så, at lederen af den mest berygtede
og voldelige organiserede forbryderfamilie i landet
var genstanden for hans klage.
Mens anklagerne forbereder sagen, sørger den nye mafiaboss for,
at Piecyk og hans familie også får ekstra opmærksomhed.
Gotti sendte ingen ordrer om at skade ham.
Han prøvede bare at skræmme ham væk.
I den fyldte retssal
venter Gotti og hans advokater på, at sagen begynder,
men Piecyk dukker ikke op.
Han har fået planlagt en operation.
Det forsinker kun det uundgåelige.
Men da Piecyk endelig møder op, kan han ikke huske noget.
Hvis jeg stod der og sagde, at det var hr. Gotti og hr. Colletta,
der overfaldt mig og røvede mig…
Jeg ved ikke…
Dommeren afviser sagen,
og det fører til flere overskrifter om Gottis unddragelse.
Gotti tog som altid forkert ved lære af sit sammenstød med loven.
Det var et eksempel på fordelen ved at være en kendis.
"Se lige ham.
Det er lige meget. Vi glemmer det."
Men hvis du bliver ved med at brænde spilbogen af,
så forvent ikke at slippe så let.
Hvis du går rundt og praler med det,
så gør du ordensmagten forlegen.
Som slår hårdere til.
Men du kan stadig komme videre med spilbogen ved at bruge hovedet
uden at stikke det alt for langt frem.
TAKTIK KONTROLLÉR DIT EGO
Gennem historien har overdreven stolthed eller overmod
været mange magtfulde personers undergang.
"IKKE EN SKURK"
Én ting, der kan ske,
når nogen er overmodige, er, at de begår fejl.
"USYNKELIG"
For de opererer jo under en falsk tro på, at intet kan røre dem.
Og i midten af 1980'erne kom John Gotti endnu tættere på solen,
om han vidste det eller ej.
John Gotti var en egoistisk narcissist,
der så ud til at nyde den opmærksomhed, han fik fra pressen og offentligheden.
Og han ville have mere og mere.
Han kaldes Dapper Don.
Dapper Don.
Den såkaldte Dapper Don, John Gotti.
Den, der kaldte ham Dapper Don, skulle have taget en snak med ham.
Journalisten. Han ville have betalt ham 100.000 $ for den betegnelse.
Han elskede den slags. Altså…
Det var helt utroligt.
Han fik jævnligt ordnet sit hår.
En barber ville komme til klubben
og klippe hans hår med rystende hænder.
Han har virkelig god smag.
Han kan lide, at hans hår sidder perfekt.
Han poserede foran kameraet.
Han gjorde sig til en berømthed, til en forsidefigur.
MØD DEN NYE GODFATHER
Men Gottis ukontrollerede ego fik ham hurtigt i endnu værre problemer.
Gotti flyttede sit hovedkvarter
fra Bergin Hunt and Fish Club i Queens til Ravenite,
og det var Gambino-forbryderfamiliens oprindelige hjem
i Little Italy på Manhattan.
Det var et skridt op ad stigen. Det er Manhattan nu.
Du er ikke ude i Queens, men i byen.
Folk måtte mødes med Gotti med jævne mellemrum.
FBI står og tager billeder.
Er det godt? Nej.
Han slæbte hele mafiaen ud i lyset.
Et hemmeligt broderskab.
Hvad tror du, de andre mafiaoverhoveder syntes om det?
De rystede dem, at Gotti førte sig frem på denne flamboyante måde
og bragte al den opmærksomhed på sig selv og familien.
Og de ville gøre noget ved det
med hjælp fra deres kriminelle fætre på den anden side af dammen.
Kommissionen hyrede sicilianske gangstere til at dræbe Gotti.
En bilbombe eksploderede i dag
ikke i Mellemøsten, men i et roligt kvarter i Brooklyn.
Men det gik ikke efter planen.
De sicilianske gangstere kludrede i det.
En blev dræbt,
den 58-årige Frank DeCicco, en af John Gottis løjtnanter.
De bombede den forkerte bil.
KIG IND, FJOLS
Var det ikke for en mindre menneskelig fejl,
ville Gottis ego have kostet ham livet.
Du er måske mindre heldig.
Men Dapper Dons heldige stime lakkede mod enden.
DEN 19. MAJ 1986 GOTTI FÆNGSLET, MENS HAN AFVENTER RETSSAG
For en flittig mafiaboss
kan et ophold bag tremmer være en midlertidig ulempe.
Men så må du være bedre til at følge spilbogen end John Gotti var.
TAKTIK HOLD KONTAKTEN
Der kommer et tidspunkt for alle mafiabosser,
hvor de må arbejde "hjemmefra".
Dette liv kræver, at man er villig til at komme i fængsel,
for nogle gange bliver man fanget.
Så sørg for, at din tid i regeringens varetægt er produktiv.
En mafiaboss i fængsel
vil forsøge at fortsætte showet bag tremmerne.
Men det er svært at kontrollere indtægterne og familien
uden individuel frihed.
Fængselsbetjentene her fulgte reglerne.
Mens han var i fængsel,
fortsatte Pablo Escobar med at lede sin kriminelle organisation.
Og da han opdagede, at hans telefoner blev overvåget,
begyndte han at bruge brevduer i stedet.
Mens han afsonede 26 livstidsdomme,
beordrede Salvatore Riina kidnapningen af en 13-årig dreng
for at stoppe faderen i at afsløre mafiahemmeligheder.
Da planen slog fejl, fik han drengen dræbt
og hans krop opløst i syre.
Og for at fortsætte sin virksomhed bag tremmer
fik Sinaloa-kartellets leder, Joaquin "El Chapo" Guzman,
det meste af fængselssystemet på sin lønningsliste.
Flinke vagter hjalp ham med at indsmugle kontanter,
prostituerede,
Viagra
og de seneste film for at gøre hans ophold behageligt.
MAJ 1986 FEM MÅNEDER EFTER GOTTI BLEV BOSS
Piecyk-sagen lå bag ham,
men Gotti sad nu i fængsel og afventede sin anden retssag.
Denne gang med anklager efter RICO-loven.
RICO er den værste lov nogensinde.
Det er loven vedrørende korrupte organisationer,
og det er en altomfattende lov. Forsvaret er kompliceret.
Undskyldninger er for tabere.
Du driver stadig en forretning.
Det kræver en fast hånd og en upåklagelig dømmekraft.
Spradebasser er ikke altid flinke.
De har deres egen dagsorden.
Når chefen lytter, kan de sige hvad som helst,
og det er et problem.
For at holde kontakten i fængslet
afhænger Gotti af en lille gruppe løjtnanter.
Hans mest betroede budbringer er Angelo "Quack Quack" Ruggiero,
der vraltede som en and og var åbenmundet.
Angelo kommer til Gotti med nyheder om,
at en anden capo, Robert "DiB" DiBernardo,
underverdenens ubestridte pornokonge,
har talt ondt om bossen.
Man skal være totalt idiot for at tale om en boss bag hans ryg.
Han har den ultimative magt over dit liv, om du lever eller dør.
Gotti har hørt nok. DiB skal udraderes.
Derhjemme ringer Quack Quack til Sammy Gravano for at afgive ordren.
Sammy inviterer DiB til sit kontor for at diskutere byggeprojekter.
Da DiB ankommer, beder Sammy en partner om at hente gæsten en kop kaffe.
Det er et signal.
Og dermed kommer pornokongens død for tidligt.
Mens mafiadrab normalt tages i stiv arm,
er det her anderledes.
Det drab burde være undgået. DiB er en god fyr.
Han tjente mange penge, gjorde det godt, og han var vellidt.
Hvorfor blev han dræbt? Hvad gjorde han?
Senere fandt Sammy Gravano et muligt svar.
Angelo, før han fandt på historien om, at DiB taler bag Johns ryg,
havde lånt 250.000 af ham.
Med drabet fjerner han den gæld.
Han bagtalte ikke John.
Det drab slog mig helt ud af kurs. Han var en god ven.
Det er forræderisk.
Der skabes uenighed
og mistillid, når sådan noget sker.
Dine egne stiller spørgsmålstegn ved det og bekymrer sig.
Hvad nu? Er jeg den næste?
Den slags sker, når man mister fokus.
Du bliver omgivet af mordere, der betvivler dit lederskab.
Men Gotti har endnu ikke begået sin værste fejltagelse,
hvor han undlader at følge spilbogens mest basale regel.
TAKTIK HOLD MUND
Koden i den amerikanske mafia er tavshed.
Tal ikke om et begået mord.
Tal ikke i telefon. Tal ikke indendørs og i bilen.
Alt handler om at holde mund.
Mafiaen kalder denne kode "omerta".
Når man aflægger omerta-eden,
sværger man aldrig at indrømme sin forbrydelser og aldrig at sladre.
Det er eden.
Jeg siger jo, jeg ikke ved noget om…
At en mafioso bryder omerta, er det samme som at forråde sin familie.
Alt det, du kender og elsker.
Men John Gotti var aldrig god til at holde sine tanker for sig selv.
Selv mens han står for retten i sin RICO-sag.
Han går i retten næste dag. Han er selvtilfreds. Han smiler og vinker.
Han ved, han ikke kommer i fængsel.
Han sætter oddsene.
"Jeg vil vædde tre mod en på, at jeg vinder."
Han ved, juryen hører det.
Han havde ret.
Manden, der siges at være boss for landets mest magtfulde mafiafamilie,
blev i dag frifundet for svindel og sammensværgelse.
Med hver frifindelse blev Teflon Dons legende endnu større.
Han begynder at invitere folk til retssagerne. Filmstjerner.
Det giver mere berømmelse. Det legitimerer ham.
Og regeringen skal tro,
at John Gotti er en uskyldig fyr, der arbejder for et VVS-firma.
Og de kan ikke lide ham, fordi han får folks opmærksomhed.
Regeringen var jaloux på ham, fordi han vandt.
En vendetta er en vendetta, uanset hvor den kommer fra.
Om det er fra de gode eller de onde, i sidste ende får de ram på dig.
Det er godt tidspunkt at neddysse sagerne på,
men det er jo ikke John Gottis stil, vel?
TRE ÅR EFTER GOTTI BLEV BOSS
Gotti talte meget frit med utallige medlemmer,
ledere af Gambino-familien, om deres kriminelle aktiviteter.
Han talte om Costa Nostras struktur, tidligere drab,
fyre han overvejede at slå ihjel.
FBI kan aflytte en lejlighed, hvor Gotti afholder møder.
Han antog, at lejligheden var sikker,
og han tog fejl.
Hvis han bare brugte sin sunde fornuft, ville han forstå den risiko, han løb.
At det blev hans fald.
Og hele familiens fald.
Når en partner ikke er enig med os, dræber vi ham.
Man går til bossen, som dræber ham.
Sig til ham, at jeg, John Gotti, skærer hovedet af ham. Den…
Takket være omfattende aflytninger og overvågning,
samler FBI og føderale anklagere nok beviser
til at tiltale John Gotti, Sammy "the Bull" og Frank LoCascio
efter RICO-loven
Nu skal de bare have fat i dem.
Den 11. december 1990 ser agenterne Gotti, Gravano
og andre Gambino-soldater ankomme til et møde i Ravenite.
De går ind og forventer modstand,
men får i stedet en hjertelig velkomst.
Gotti er ikke bekymret.
Han er trods alt Teflon Don.
Efter at have nydt en dejlig drink tager Gotti afsked.
Han er sikker på, han snart er tilbage,
indtil en agent siger:
"Du skulle ikke have talt så meget i damens lejlighed."
Det må være gået op for ham, at det var alvorligt.
Han vidste, at han virkelig havde dummet sig.
Efter at have trodset mafiaens helligste kode
vil Gottis åbenmundethed føre til en sidste karmisk drejning.
John Gotti var kritisk over for Gravano på aflytningerne.
Det bekymrede ham, at Gravano tog for megen magt og autoritet
og fremstod mere vigtig, end Gotti brød sig om.
Gravano mente, at Gotti var en simpel stikker.
Han sladrede ikke rigtigt, men hvis nogen lyttede, så gjorde han.
John Gotti er måske ikke en stikker, men sådan gør stikkere altså.
Det knuste mit hjerte.
Vi hang sammen som siamesiske tvillinger.
Vi gik i krig og overtog en familie.
Folk blev dræbt.
Jeg dræbte folk for dig.
Jeg manipulerede sager for dig.
"Fuck mafiaen. Fuck John Gotti."
Og jeg kontaktede regeringen for at skifte side.
Min troskab ville ikke være mod ham eller mafiaen.
For mig var koden forsvundet.
Den var væk. Det var slut.
Takket være Sammys vidneudsagn
betalte John Gotti endelig prisen for at trodse spilbogen
og bryde de uskrevne regler.
FBI gjorde det endelig.
Fældede Amerikas mest berygtede mafiaboss siden Al Capone.
SKYLDIG
Anklager for mord, hasardspil og afpresning fik endelig ram
på den prangende, flamboyante John Gotti.
Til sidst opnåede Gotti den opmærksomhed, han altid ønskede.
Han var den bedste i verden.
-Hvad med dem, han myrdede? -Myrdede?
John Gotti repræsenterede folks frustrationer mod regeringen.
Regeringens griskhed.
Og John Gotti kæmper mod regeringen.
Men Dapper Dons belønning for at gøre tingene på sin måde
var et herredømme, der varede i kun seks år,
og en ensom død i fængslet af kræft i halsen.
Gotti var et eksempel på, hvordan man ikke er en mafiaboss.
Hvis du vil have berømmelse, så bliv en skide skuespiller eller noget,
men bliv ikke mafiaboss.
UDLEJES
Nu hvor du har set den forkerte vej til en varig forbryderkarriere,
så lad os fokusere på den rigtige.
Vores næste kapitel vil vise, hvordan usvigelig disciplin
og de rette prioriteter kan bevare din magt
og din frihed på lang sigt.
Ingen tacklede den udfordring så kreativt
som Bostons mest legendariske mafiaboss, Whitey Bulger,
hvis hensynsløse sans for detaljer skabte hans tvivlsomme rygte,
hvorefter han udførte tidernes vildeste forsvindingsnummer.
HVOR ER "WHITEY"?
Tekster af: Else Katrine Nielsen